Diari Oficial de la Generalitat Valenciana


Sumari del DOGV 3212, del 27-03-1998 (1998/900504)

RESOLUCIÓ de 10 de març de 1998, de la Secretaria General de la Conselleria d'Economia, Hisenda i Administració Pública, per la qual s'ordena la publicació de l'Acord subscrit entre la Generalitat Valenciana i els sindicats, sobre la pròrroga a efectes del capítol XXXV de l'Acord entre l'administració i els sindicats per al període 1995/97.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/03/10/(1)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900504


Data del document
:   10-03-1998

Organisme emissor


Tipus de document
:   Resolució

Correcció d'errades

 Descriptors 

:   * conveni col·lectiu
    * funcionari

RESOLUCIÓ de 10 de març de 1998, de la Secretaria General de la Conselleria d'Economia, Hisenda i Administració Pública, per la qual s'ordena la publicació de l'Acord subscrit entre la Generalitat Valenciana i els sindicats, sobre la pròrroga a efectes del capítol XXXV de l'Acord entre l'administració i els sindicats per al període 1995/97. [1998/X2332]  
El dia 22 de desembre de 1997, la Generalitat Valenciana i els sindicats firmants de l'Acord administració-sindicats per al període 1995/97, acordaren prorrogar els efectes del seu capítol XXXV.  
Així mateix, les parts van decidir que l'acord adoptat seria aprovat pel Govern Valencià, i publicat en el Diari Oficial de la Generalitat Valenciana.  
Per tot això, en compliment d'allò acordat, i una vegada aprovat l'acord pel Govern Valencià, resolc:  
Ordenar la publicació, en el Diari Oficial de la Generalitat Valenciana, l'acord adoptat el dia 22 de desembre entre la Generalitat Valenciana i els sindicats firmants de l'acord administració-sindicats per al període 1995/97, que s'adjunta com a annex a aquesta Resolució.  
València, 10 de març de 1998.- La secretària general: Cristina Serrano Mateo.  
ACORD Generalitat Valenciana-sindicats, sobre la pròrroga d'efectes del capítol XXXV de l'Acord entre l'administració i els sindicats per al període 1995/97.  
A València, en la seu de la Conselleria d'Economia, Hisenda i Administració Pública, reunits, el dia 22 de desembre de 1997, les parts signants de l'Acord administració-sindicats per al període 1995-97, acorden:  
1. Prorrogar els efectes del seu capítol XXXV, que literalment estableix:  
«1. El calendari laboral serà elaborat anualment i, amb negociació prèvia amb els sindicats, s'exposarà de forma visible en cada centre de treball, i hi constarà per setmanes i dies la distribució de la jornada setmanal o anual amb l'horari de treball, festius, descansos setmanals i entre jornada.  
2. Les vacances anuals es podran gaudir a sol·licitud del treballador, al llarg de tot l'any en períodes mínims de set dies seguits, sempre que siga compatible amb les necessitats del servei.  
3. En aquells casos en què resulte compatible amb les funcions del lloc a exercir i amb les funcions del centre de treball, el personal que ocupe llocs de treball que tinguen assignat un horari de trenta-set hores i mitja setmanals podrà realitzar una jornada reduïda contínua i ininterrompuda de 9h a 14h, i percebrà el 75 per cent del total de les seues retribucions».  
2. Aquest acord vigirà mentre no siga substituït per un nou acord general administració-sindicats que modifique allò anteriorment previst.  
3. Aquest acord serè elevat, per a l'aprovació, al Consell de la Generalitat Valenciana i publicat en el Diari Oficial de la Generalitat Valenciana.  
José Emilio Cervera Cardona  
Sotssecretari per a la Modernització de les Administracions Públiques  
Per CCOO Per UGT Per CEMSATSE Per CSI-CSIF


Còpia Permalink ELI